ઐશ્વર્યા રાય આજે વૈશ્વિક કક્ષાએ મોટુ નામ છે, પણ તે દક્ષિણ ભારત જ હતું કે જ્યાં તેમને પહેલુ બ્રેક મળ્યુ હતું. ઐશે 1997માં મણિરત્નમની તામિળ ફિલ્મ ઇરુવર દ્વારા અભિનય કૅરિયર શરૂ કર્યુ હતું. ઇરુવર પછી પણ ઐશે જીન્સ, રવોયી, ચંદામામા, કંડુકોંડેઇન કુંડુકોંડેઇન, રાવણ, એથિરન જેવી અનેક સાઉથ ઇન્ડિયન ફિલ્મોમાં એક્ટિંગ કરી. એટલુ જ નહીં, તેમના અંગત જીવન પર નજર કરીએ, તો ઐશ્વર્યાના લગ્ન અને બૅબી શૉવર સેરેમની જેવા ઇવેંટ પણ દક્ષિણ ભારતીય રીત અને પરમ્પરા મુજબ યોજાયા હતાં.